《寄怀故园诸兄兼柬社中诸友》
明代·陈恩

不是逢人懒折梅，宦情牢落不堪裁。十年饥渴看花眼，千里凄凉问月杯。

吟对西风怜我瘦，梦怀阴雨竟谁来。横空片片晴云影，青眼曾无白昼开。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。